**ELŐTERJESZTÉS**

**Szombathely Megyei Jogú Város Közgyűlésének 2025. március 27-i ülésére**

**Javaslat intézményeket érintő döntések meghozatalára**

1. **Alapító okirat módosítások**
2. A pénzügyminiszter feladatkörébe tartozó egyes miniszteri rendeletek módosításáról szóló 7/2024. (XII.31.) PM rendelet módosította – többek között - a kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet 3. mellékletét. A módosítás értelmében érvénybe lépett az új TEÁOR’25 osztályozási rend, mely indukálta a szakágazati kódok cseréjét is. Költségvetési intézményeink főtevékenységének államháztartási szakágazati besorolását az alapító okiratok tartalmazzák, melynek módosítása a fentiek miatt szükségessé vált. Az új szabályozás értelmében a

Berzsenyi Dániel Könyvtár új szakágazati kódja: 911100

Mesebolt Bábszínház új szakágazati kódja: 902000

Savaria Múzeum új szakágazati kódja: 912100

Savaria Szimfonikus Zenekar új szakágazati kódja: 902000

A módosító okiratok, valamint a módosításokkal egybeszerkesztett alapító okiratok az előterjesztés mellékletét képezik az alábbiak szerint.

1. sz. melléklet: Berzsenyi Dániel Könyvtár Módosító Okirata
2. sz. melléklet: Berzsenyi Dániel Könyvtár módosításokkal egybeszerkesztett Alapító Okirata
3. sz. melléklet: Mesebolt Bábszínház Módosító Okirata
4. sz. melléklet: Mesebolt Bábszínház módosításokkal egybeszerkesztett Alapító Okirata
5. sz. melléklet: Savaria Múzeum Módosító Okirata
6. sz. melléklet: Savaria Múzeum módosításokkal egybeszerkesztett Alapító Okirata
7. sz. melléklet: Savaria Szimfonikus Zenekar Módosító Okirata
8. sz. melléklet: Savaria Szimfonikus Zenekar módosításokkal egybeszerkesztett Alapító Okirata
9. A Szombathelyi Egyesített Bölcsődei Intézmény vonatkozásában a Magyar Államkincstár Vas Vármegyei Igazgatósága a kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet értelmében 2024.12.31. napjával a 889110 szakágazatszámú „Bölcsődei ellátás” szakágazati besorolást törölte és a közhiteles törzskönyvi nyilvántartásban 2025. január 1. napjától a 851030 szakágazatszámú „Bölcsődei ellátás” szakágazati besorolást vezette át. Az átvezetésre tekintettel szükséges a Szombathelyi Egyesített Bölcsődei Intézmény alapító okiratának módosítása.

A Szombathelyi Egyesített Bölcsődei Intézmény Módosító okirata az előterjesztés 9. számú mellékletét, a módosításokkal egységes szerkezetbe foglalt Alapító okirata az előterjesztés 10. számú mellékletét képezi.

1. A Pálos Károly Szociális Szolgáltató Központ és Gyermekjóléti Szolgálat vonatkozásában a Magyar Államkincstár Vas Vármegyei Igazgatósága a kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet értelmében 2024.12.31. napjával a 881000 szakágazatszámú „Idősek, fogyatékosok szociális ellátása bentlakás nélkül” szakágazati besorolást törölte és a közhiteles törzskönyvi nyilvántartásban 2025. január 1. napjától a 881000 szakágazatszámú „Idősek, fogyatékossággal élők szociális ellátása, bentlakás nélkül” szakágazati besorolást vezette át. Az átvezetésre tekintettel szükséges a Pálos Károly Szociális Szolgáltató Központ és Gyermekjóléti Szolgálat alapító okiratának módosítása.

A Pálos Károly Szociális Szolgáltató Központ és Gyermekjóléti Szolgálat Módosító okirata az előterjesztés 11. számú mellékletét, a módosításokkal egységes szerkezetbe foglalt Alapító okirata az előterjesztés 12. számú mellékletét képezi.

1. **Feladatellátási megállapodások módosítása**

Szombathely Megyei Jogú Város Önkormányzata (a továbbiakban: Önkormányzat) a 467/2015. (XII.10.) Kgy. számú határozata alapján 2016. január 1. napjától 22 település (Söpte, Salköveskút, Vasasszonyfa, Vassurány, Vasszécseny, Rum, Rábatöttös, Zsennye, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Torony, Dozmat, Felsőcsatár, Sé, Perenye, Bucsu, Narda) vonatkozásában család - és gyermekjóléti szolgáltatási feladatok, valamint házi segítségnyújtás, jelzőrendszeres házi segítségnyújtás ellátására megállapodást kötött. Az Önkormányzat Ják Község Önkormányzatával 2023. január 16. napjától szociális alapszolgáltatások ellátására, 2024. május 28. napjától család – és gyermekjóléti szolgáltatási feladatok ellátására kötött megállapodást.

A szerződésben vállalt feladatok teljesítéséért az ellátottakra tekintettel az érintett települések hozzájárulást fizetnek. A szolgáltatásokért fizetendő térítési díjak a fent említett megállapodásokban minden év március 31. napjáig megállapításra kerülnek.

Javaslom, hogy a felek a szolgáltatások ellenértékeként fizetendő díjat 2025. április 1. napjától 2026. március 31. napjáig terjedő időszakra vonatkozóan az alábbiak szerint határozzák meg:

1. házi segítségnyújtás személyi gondozás: 3.060,- Ft /gondozási óra

(korábban: 2.945,- Ft /gondozási óra, díjemelés mértéke: 3,9%)

1. házi segítségnyújtás szociális segítés: 4.090,- Ft/ gondozási óra

(korábban: 3.840,- Ft/gondozási óra, díjemelés mértéke: 6,5%)

1. jelzőrendszeres házi segítségnyújtás: 915,- Ft/gondozási nap

(korábban: 870,- Ft/gondozási nap, díjemelés mértéke: 5,2%).

Az Önkormányzat a család- és gyermekjóléti szolgáltatási feladatok ellátására vonatkozóan 2024. évben 5 településsel hosszabbított szerződést (Pornóapáti, Sé, Söpte, Ják, Vasszécseny). Az érintett települések vonatkozásában a szerződések család és gyermekjóléti szolgáltatás nyújtására vonatkozó pontja kizárólag a szolgáltatás nyújtásának időtartama vonatkozásában módosul, a támogatás fajlagos összege – az előzetes számítások szerint – továbbra is 30 család- és gyermekjóléti szolgáltatásban részesülő család ellátását biztosítja.

A megállapodások egyéb rendelkezései változatlanul hatályban maradnak.

Az érintett településekkel a szolgáltatásokra vonatkozó díjemelés mértéke előzetesen egyeztetésre került.

1. **Városi gyógypedagógiai státusz biztosítása**

A nemzeti köznevelésről szóló 2011. évi CXC. törvény (a továbbiakban: Nkt.) 74. §-a alapján a többi gyermekkel együtt nevelhető sajátos nevelési igényű (a továbbiakban: SNI) gyermek óvodai nevelése a települési önkormányzatok kötelező alapfeladata. Szombathely Megyei Jogú Város Önkormányzata (a továbbiakban: Önkormányzat) az általa fenntartott óvodákban jelenleg 105 fő SNI gyermek fejlesztését biztosítja. A fejlesztő órákat 7 fő főállású városi gyógypedagógus (1 fő a Napsugár, 1 fő a Vadvirág, 1 fő a Kőrösi, 2 fő a Hétszínvirág, 1 fő az Aréna és 1 fő a Benczúr óvodában), valamint 12 fő megbízási szerződéssel foglalkoztatott szakember látja el.

A tapasztalatok alapján hónapról-hónapra egyre több olyan gyermek kerül az óvodai ellátórendszerbe, akik gyógypedagógiai fejlesztést igényelnek. A fejlesztési órák folyamatos emelkedése szükségessé teszi plusz 1 fő főállású gyógypedagógus foglalkoztatását.

A fentiekre tekintettel 2025. szeptember 1. napjától 1 fő főállású gyógypedagógus álláshely létesítését javasolom a Szombathelyi Szivárvány Óvodában. Az óvodai státusz forrásigénye 2.555.460 Ft, melynek fedezete a 2025. költségvetési évre a Szombathelyi Köznevelési GAMESZ költségvetésében rendelkezésre áll.

Kérem a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjen.

**Szombathely, 2025. március „ ”**

**/: Dr. Nemény András :/**

**I.**

**HATÁROZATI JAVASLAT**

**…./2025. (III. 27.) Kgy. számú határozat**

1. Szombathely Megyei Jogú Város Közgyűlése a Berzsenyi Dániel Könyvtár 41035-16/2025. számú Módosító okiratát az előterjesztés 1. számú melléklete, a 41035-17/2025. számú módosításokkal egybeszerkesztett Alapító Okiratát az előterjesztés 2. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására és felkéri annak a Magyar Államkincstárhoz történő benyújtására.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Baráthné Molnár Mónika, a Berzsenyi Dániel Könyvtár igazgatója,

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója)

**Határidő:** azonnal (az 1. pont vonatkozásában)

2025. április 15. (a 2. pont vonatkozásában)

**II.**

**HATÁROZATI JAVASLAT**

**…./2025. (III. 27.) Kgy. számú határozat**

1. Szombathely Megyei Jogú Város Közgyűlése a Mesebolt Bábszínház 41035-18/2025. számú Módosító okiratát az előterjesztés 3. számú melléklete, a 41035-19/2025. számú módosításokkal egybeszerkesztett Alapító Okiratát az előterjesztés 4. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására és felkéri annak a Magyar Államkincstárhoz történő benyújtására.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Csató Kata, a Mesebolt Bábszínház igazgatója,

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója)

**Határidő:** azonnal (az 1. pont vonatkozásában)

2025. április 15. (a 2. pont vonatkozásában)

**III.**

**HATÁROZATI JAVASLAT**

**…./2025. (III. 27.) Kgy. számú határozat**

1. Szombathely Megyei Jogú Város Közgyűlése a Savaria Múzeum 41035-20/2025. számú Módosító okiratát az előterjesztés 5. számú melléklete, a 41035-21/2025. számú módosításokkal egybeszerkesztett Alapító Okiratát az előterjesztés 6. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására és felkéri annak a Magyar Államkincstárhoz történő benyújtására.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Csapláros Andrea, a Savaria Múzeum igazgatója,

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója)

**Határidő:** azonnal (az 1. pont vonatkozásában)

2025. április 15. (a 2. pont vonatkozásában)

**IV.**

**HATÁROZATI JAVASLAT**

**…./2025. (III. 27.) Kgy. számú határozat**

1. Szombathely Megyei Jogú Város Közgyűlése a Savaria Szimfonikus Zenekar 41035-22/2025. számú Módosító okiratát az előterjesztés 7. számú melléklete, a 41035-23/2025. számú módosításokkal egybeszerkesztett Alapító Okiratát az előterjesztés 8. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására és felkéri annak a Magyar Államkincstárhoz történő benyújtására.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Kiss Barna, a Savaria Szimfonikus Zenekar igazgatója,

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója)

**Határidő:** azonnal (az 1. pont vonatkozásában)

2025. április 15. (a 2. pont vonatkozásában)

**V**.

**HATÁROZATI JAVASLAT**

**……../2025. (III.27.) Kgy. számú határozat**

1. Szombathely Megyei Jogú Város Közgyűlése a Szombathelyi Egyesített Bölcsődei Intézmény 25243-24/2025. iktatószámú Módosító okiratát az előterjesztés 9. számú melléklete, a módosítással egységes szerkezetbe foglalt 25243-25/2025. iktatószámú Alapító okiratát az előterjesztés 10. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására és felkéri annak a Magyar Államkincstárhoz történő benyújtására.

**Felelősök:** Dr. Nemény András polgármester

Dr. László Győző alpolgármester

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Sebestyén Bianka, a Szombathelyi Egyesített Bölcsődei Intézmény vezetője /

**Határidő:** azonnal (az 1. pont vonatkozásában)

2025. április 15. (a 2. pont vonatkozásában)

**VI.**

**HATÁROZATI JAVASLAT**

**……../2025. (III.27.) Kgy. számú határozat**

1. Szombathely Megyei Jogú Város Közgyűlése a Pálos Károly Szociális Szolgáltató Központ és Gyermekjóléti Szolgálat 25686-36/2025. iktatószámú Módosító okiratát az előterjesztés 11. számú melléklete, a módosítással egységes szerkezetbe foglalt 25686-37/2025. iktatószámú Alapító okiratát az előterjesztés 12. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására és felkéri annak a Magyar Államkincstárhoz történő benyújtására.

**Felelősök:** Dr. Nemény András polgármester

Dr. László Győző alpolgármester

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője/

**Határidő:** azonnal (az 1. pont vonatkozásában)

2025. április 15. (a 2. pont vonatkozásában)

**VII.**

**HATÁROZATI JAVASLAT**

**……../2025. (III.27.) Kgy. számú határozat**

1. Szombathely Megyei Jogú Város Közgyűlése a Szombathely Megyei Jogú Város Önkormányzata, valamint Söpte, Salköveskút, Vasasszonyfa, Vassurány, Vasszécseny, Rum, Rábatöttös, Zsennye, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Torony, Dozmat, Felsőcsatár, Sé, Perenye, Bucsu, Narda, Ják önkormányzatai között megkötött szociális alapszolgáltatásokra vonatkozó feladat-ellátási megállapodások módosítását jóváhagyja azzal, hogy a szolgáltatások ellenértékeként fizetendő díj 2025. április 1. napjától 2026. március 31. napjáig terjedő időszakra vonatkozóan:
2. házi segítségnyújtás személyi gondozás: 3.060,- Ft /gondozási óra,
3. házi segítségnyújtás szociális segítés: 4.090,- Ft/ gondozási óra,
4. jelzőrendszeres házi segítségnyújtás: 915,- Ft/gondozási nap.
5. Szombathely Megyei Jogú Város Közgyűlése Szombathely Megyei Jogú Város Önkormányzata, valamint Pornóapáti, Sé, Söpte, Ják, Vasszécseny önkormányzatai között megkötött család- és gyermekjóléti szolgáltatásokra feladat-ellátási megállapodások módosítását jóváhagyja azzal, hogy a szolgáltatás nyújtásának időtartama 2025. április 1. napjától 2026. március 31. napjáig tartó időszakra módosul, a támogatás fajlagos összege – az előzetes számítások szerint – továbbra is 30 család és gyermekjóléti szolgáltatásban részesülő család ellátását biztosítja.
6. A Közgyűlés felhatalmazza a polgármestert a szerződések aláírására.

**Felelősök:** Dr. Nemény András polgármester

Dr. László Győző alpolgármester

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője /

**Határidő:** azonnal /az 1. 2. pontok vonatkozásában/

2025. április 30. /a 3. pont vonatkozásában/

**VIII.**

**HATÁROZATI JAVASLAT**

**…./2025.(III.27.) Kgy. számú határozat**

1. Szombathely Megyei Jogú Város Közgyűlése egyetért azzal, hogy a sajátos nevelési igényű gyermekek ellátásához szükséges 1 fő gyógypedagógus a Szombathelyi Szivárvány Óvodában 2025. szeptember 1. napjától, határozatlan idejű foglalkoztatással kerüljön alkalmazásra.
2. A Közgyűlés az 1 fő gyógypedagógus bérfedezetét 2026. évtől a Szombathelyi Köznevelési GAMESZ költségvetésében biztosítja.
3. A Közgyűlés felkéri az óvoda igazgatóját, hogy a szükséges munkáltatói intézkedéseket tegye meg.

|  |  |
| --- | --- |
| **Felelős:** | Dr. Nemény András polgármester  Dr. László Győző alpolgármester  Dr. Károlyi Ákos jegyző  /a végrehajtás előkészítéséért:  Vinczéné Dr. Menyhárt Mária, az Egészségügyi és Közszolgálati Osztály vezetője,  Stéger Gábor, a Közgazdasági és Adó Osztály vezetője,  Ganzerné Dávid Gabriella, a Szombathelyi Szivárvány Óvoda igazgatója/ |
| **Határidő:** | azonnal |